Amorphophallus

Amorphophallus (atau amnya disebut lekir) ialah genus besar sekitar 200 tumbuhan bak herba berumbi tropika dan subtropika dalam keluarga talas-talasan (Araceae). Ia tempatan dari Asia, Afrika, Australia dan sebilangan kepulauan oceanik. Beberapa spesiesnya dijadikan "makanan kebuluran" selepas disediakan dengan teliti untuk menyingkirkan getahnya yang gatal. Genus ini termasuklah bunga bangkai (Amorphophallus titanum) dari Indonesia, dengan perbungaan paling besar daripada mana-mana tumbuhan dalam genusnya, yang dikenal melalui bau hamis yang dikeluarkan semasa tempoh mekarnya, yang mana mengambil masa sampai tujuh tahun pertumbuhan untuk terbentuk.

Sejarah 
Rekod sistematik tertua tumbuhan ini adalah pada 1692, ketika Van Rheede tot Drakenstein menerbitkan gambaran mengenai dua tumbuhan berlainan. Nama "Amorphophallus" julung kali disebut pada 1834 oleh pakar tumbuhan Belanda, Blume.
Antara 1876 dan 1911, Engler menyatukan beberapa genus lain ke dalam Amorphophallus, dengan monograf terakhir diterbitkan pada 1911.

Taburan 
Ia ialah tumbuhan tanah rendah yang tumbuh di zon tropika dan subtropika paleotropik, dari Afrika Barat hingga ke Kepulauan Pasifik. Tiada satu pun daripadanya ditemukan di Amerika, sungguhpun genus Dracontium yang amat sama namun tidak berkait telah berevolusi di sana. Kebanyakan spesies pula endemik dan tumbuh di kebanyakan tanah terusik seperti hutan kedua.

Penamaan 
Nama Inggerisnya Amorphophallus datang daripada Yunani iaitu amorphos, "tanpa bentuk, cacat" dan phallos, "zakar", yang mana merujuk pada bentuk tongkol bunga menonjol bunga tersebut.

Di Malaysia, nama tumbuhan ini berubah-ubah mengikut kawasan tertentu bagi spesies berlainan. Amorphophallus paeoniifolius (yang berbatang hijau muda) sering disebut "sarek" sedangkan Amorphophallus prainii (yang berbatang hijau gelap) pula disebut khusus sebagai "lekir". Sebaliknya, Amorphophallus titanum dipanggil "bunga bangkai". 

Di Indonesia, untuk tujuan pertanian, Amorphophallus paeoniifolius sering disebut "suweg", Amorphophallus muelleri disebut "iles-iles" atau "porang", dan Amorphophallus variabilis pula disebut "walur".

Penerangan 

Tumbuhan yang kecil hingga gergasi ini tumbuh daripada umbi bawah tanah. Umbi Amorphophallus berubah-ubah bagi setiap spesies, dari umbi bundar tidak sekata bagi Amorphophallus konjac, yang memanjang bagi Amorphophallus longituberosus dan Amorphophallus macrorhizus, hingga yang berstok akar bergugus pelik bagi Amorphophallus coaetaneus. Dari puncak umbi ini, daun tunggal yang mencecah beberapa meter bagi spesies besar terbentuk pada tangkai daun bak batang, diikuti oleh perbungaan tunggal atas kematangannya. Daun ini terdiri daripada tangkai daun tegak dan lai daun melintang yang terdiri daripada sebilangan anak daun kecil. Daun tersebut kekal selama semusim. Tangkai induk (tangkai bunga utama) boleh jadi panjang atau pendek. 

Mirip dengan keladi, spesies ini mengeluarkan perbungaan yang terdiri daripada seludang bunga (pengasuh bak upih) tirus dan bujur yang sering membalut tongkol bunga (bulir bunga berpaksi berisi). Seludangnya boleh berlainan warna, namun kebanyakannya ungu keperangan atau hijau keputihan. Ada rabung atau bintil pada sisi dalamnya yang berperan selaku perangkap serangga. 

Tumbuhan ini berumah satu. Tongkolnya berbunga kecil: bunga betina yang hanya mempunyai putik ada di dasar, kemudian bunga jantan yang setiapnya ada satu sulur bunga, dan diikuti oleh kawasan kosong yang mandul. Bahagian hujung yang dipanggil "appendix" ini, terdiri daripada bunga mandul yang disebut staminodium, dan boleh jadi amat besar. Bunga ini tidak mempunyai sari bunga. 

Bunga betina yang matang hanya terbuka dalam masa satu hari. Dalam kebanyakan spesies, perbungaannya akan mengeluarkan  bau daging mereput untuk menarik serangga, sungguhpun beberapa spesies mengeluarkan bau yang menyenangkan. Melalui sebilangan perangkap serangga yang pintar, serangga pendebunga yang memasuki seludang ketika bunga betina terbuka akan tinggal di dalam  untuk sekitar sehari sambil bunga jantannya matang dan membebaskan debunga. Debunga jatuh pada serangga ini, dan mereka akan membawanya keluar dari seludang dan mendebungakan bunga betina dalam seludang lain. Spesies Amorphophallus dijadikan tumbuhan makanan oleh beberapa spesies ulat Lepidoptera (kekupu dan rerama) termasuk Palpifer sexnotatus dan Palpifer sordida. 

Bunga yang terdebunga akan berkembang menjadi buah beri yang bundar. Beri ini merah, jingga, putih, putih kuning atau biru mengikut spesies.

Taksonomi dan spesies 
Genus ini dipecahkan menjadi  empat subgenus berdasarkan analisis filogenitik pada 2017:

Subgenus Amorphophallus
 Amorphophallus angulatus
 Amorphophallus ardii
 Amorphophallus bangkokensis
 Amorphophallus beccarii
 Amorphophallus borneensis
 Amorphophallus boyceanus
 Amorphophallus brachyphyllus
 Amorphophallus bufo
 Amorphophallus commutatus
 Amorphophallus costatus
 Amorphophallus dactylifer
 Amorphophallus declinatus
 Amorphophallus decus-silvae – lekir raksasa Jawa Barat
 Amorphophallus discophorus
 Amorphophallus elegans
 Amorphophallus galbra
 Amorphophallus gigas – lekir raksasa Sumatera
 Amorphophallus hewittii
 Amorphophallus hirsutus
 Amorphophallus hottae
 Amorphophallus julaihii
 Amorphophallus juliae
 Amorphophallus koratensis Gagnep.
 Amorphophallus lambii Mayo & Widjaja
 Amorphophallus manta
 Amorphophallus minimus
 Amorphophallus myosuroides
 Amorphophallus niahensis
 Amorphophallus obscurus
 Amorphophallus ongsakulii
 Amorphophallus opertus
 Amorphophallus paeoniifolius – sarek, ubi ular, suweg
 Amorphophallus palawanensis
 Amorphophallus pendulus – lekir Brunei
 Amorphophallus plicatus
 Amorphophallus polyanthus
 Amorphophallus prainii – lekir betul, likir
 Amorphophallus pulchellus
 Amorphophallus pusillus
 Amorphophallus ranchanensis
 Amorphophallus rostratus
 Amorphophallus rugosus
 Amorphophallus sagittarius
 Amorphophallus salmoneus
 Amorphophallus scaber
 Amorphophallus serrulatus
 Amorphophallus spectabilis
 Amorphophallus sumawongii
 Amorphophallus terrestris
 Amorphophallus tinekeae
 Amorphophallus titanum – bunga bangkai (struktur bunga terbesar di dunia)
 Amorphophallus variabilis – walur, kembang bangkai 
 Amorphophallus venustus
 Amorphophallus verticillatus
 Amorphophilus eburneus

Subgenus Scutrandrium
 Amorphophallus albispathus
 Amorphophallus albus
 Amorphophallus annulifer
 Amorphophallus asterostigmatus
 Amorphophallus carneus
 Amorphophallus chlorospathus
 Amorphophallus corrugatus
 Amorphophallus coudercii
 Amorphophallus curvistylis
 Amorphophallus excentricus
 Amorphophallus fuscus
 Amorphophallus haematospadix
 Amorphophallus hohenackeri
 Amorphophallus kachinensis
 Amorphophallus konjac – konnyaku, devil's tongue
 Amorphophallus krausei Engl.
 Amorphophallus longituberosus (Engl.) Engl. & Gehrm.
 Amorphophallus maxwellii
 Amorphophallus napalensis
 Amorphophallus rhizomatosus
 Amorphophallus saraburiensis
 Amorphophallus schmidtiae
 Amorphophallus scutatus
 Amorphophallus smithsonianus
 Amorphophallus tenuispadix
 Amorphophallus zengianus

Subgenus Metandrium
 Amorphophallus aberrans
 Amorphophallus amygdaloides
 Amorphophallus angustispathus
 Amorphophallus atrorubens
 Amorphophallus atroviridis
 Amorphophallus bonaccordensis
 Amorphophallus brevispathus
 Amorphophallus bulbifer
 Amorphophallus cicatricifer
 Amorphophallus cirrifer
 Amorphophallus coaetaneus
 Amorphophallus croatii
 Amorphophallus cruddasianus
 Amorphophallus dunnii
 Amorphophallus dzui
 Amorphophallus elatus
 Amorphophallus gallowayi
 Amorphophallus glossophyllus
 Amorphophallus harmandii
 Amorphophallus hayi
 Amorphophallus henryi – lekir Taiwan
 Amorphophallus hirtus
 Amorphophallus interruptus
 Amorphophallus josefbogneri
 Amorphophallus kiusianus
 Amorphophallus konkanensis Hett., S.R.Yadav & K.S.Patil
 Amorphophallus lanuginosus Hett.
 Amorphophallus laoticus Hett.
 Amorphophallus linearis Gagnep.
 Amorphophallus longicomus Hett. & Serebryanyi
 Amorphophallus longiconnectivus Bogner
 Amorphophallus lunatus Hett. & Sizemore
 Amorphophallus macrorhizus Craib
 Amorphophallus margaritifer
 Amorphophallus muelleri – porang, iles-iles
 Amorphophallus napiger
 Amorphophallus natolii
 Amorphophallus ochroleucus
 Amorphophallus operculatus
 Amorphophallus pilosus
 Amorphophallus prolificus
 Amorphophallus putii
 Amorphophallus pygmaeus
 Amorphophallus reflexus
 Amorphophallus saururus
 Amorphophallus sinuatus
 Amorphophallus sizemorae
 Amorphophallus sylvaticus
 Amorphophallus symonianus
 Amorphophallus synandrifer
 Amorphophallus tenuistylis
 Amorphophallus thaiensis
 Amorphophallus tonkinensis
 Amorphophallus tuberculatus
 Amorphophallus vogelianus
 Amorphophallus xiei
 Amorphophallus yuloensis
 Amorphophallus yunnanensis – arum raksasa Kerri

Subgenus Afrophallus
 Amorphophallus abyssinicus
 Amorphophallus andranogidroensis
 Amorphophallus angolensis
 Amorphophallus ankarana
 Amorphophallus antsingyensis
 Amorphophallus aphyllus
 Amorphophallus barthlottii
 Amorphophallus baumannii
 Amorphophallus calabaricus
 Amorphophallus canaliculatus
 Amorphophallus consimilis
 Amorphophallus dracontioides
 Amorphophallus eichleri
 Amorphophallus elliottii
 Amorphophallus erythrorrhachis
 Amorphophallus gomboczianus
 Amorphophallus hetterscheidii
 Amorphophallus hildebrandtii
 Amorphophallus impressus
 Amorphophallus johnsonii
 Amorphophallus lewallei Malaisse & Bamps
 Amorphophallus mangelsdorffii
 Amorphophallus margretae
 Amorphophallus maximus
 Amorphophallus mossambicensis
 Amorphophallus perrieri
 Amorphophallus richardsiae
 Amorphophallus stuhlmannii
 Amorphophallus taurostigma
 Amorphophallus teuszii
 Amorphophallus zenkeri

Subgenus tak diketahui
 Amorphophallus asper
 Amorphophallus becquaertii
 Amorphophallus echinatus
 Amorphophallus forbesii
 Amorphophallus gallaensis
 Amorphophallus gliruroides
 Amorphophallus goetzei
 Amorphophallus gracilior
 Amorphophallus gracilis
 Amorphophallus incurvatus
 Amorphophallus infundibuliformis
 Amorphophallus kuznetsovii (Serebryanyi) Hett. & Claudel
 Amorphophallus lacourii Linden & André
 Amorphophallus lanceolatus (Serebryanyi) Hett. & Claudel
 Amorphophallus linguiformis Hett.
 Amorphophallus longispathaceus Engl. & Gehrm.
 Amorphophallus longistylus Kurz ex Hook.f.
 Amorphophallus luzoniensis Merr.
 Amorphophallus lyratus (Roxb.) Kunth
 Amorphophallus macrophyllus (Gagnep. ex Serebryanyi) Hett. & Claudel
 Amorphophallus mekongensis
 Amorphophallus merrillii
 Amorphophallus mildbraedii
 Amorphophallus minor
 Amorphophallus mullendersii
 Amorphophallus mysorensis
 Amorphophallus nicolsonianus
 Amorphophallus obovoideus
 Amorphophallus parvulus
 Amorphophallus paucisectus
 Amorphophallus perakensis
 Amorphophallus preussii
 Amorphophallus purpurascens
 Amorphophallus sparsiflorus
 Amorphophallus staudtii
 Amorphophallus stipitatus
 Amorphophallus subsymbiformis

Rujukan 

Hetterscheid, W.L.A. 1994. Preliminary taxonomy and morphology of Amorphophallus Blume ex Decaisne (Araceae). In: M.M. Serebreyanyi (ed.), Proc. Moscow Aroid Conference 1992: 35-48. Moscow.
Hetterscheid, W.L.A. & G.J.C.M. v. Vliet, 1996. Amorphophallus, giant from the forest. CITES/C&M, 2(4): 86-96.

Pautan luar 
List of Amorphophallus species with photos from the International Aroid Society
CATE genus page
Amorphophallus in Brunken, U., Schmidt, M., Dressler, S., Janssen, T., Thiombiano, A. & Zizka, G. 2008. West African plants - A Photo Guide. Forschungsinstitut Senckenberg, Frankfurt/Main. 

Pokok herba
Araceae